ສະຫະລັດ ມອບການຊ່ວຍເຫຼືອຕື່ມ ແກ່ ສປປ ລາວ ເພື່ອຮັບມືກັບໂຄວິດ-19
ສະຫະລັດອາເມຣິກາ ໄດ້ເຮັດວຽກຢ່າງໃກ້ຊິດ ກັບລັດຖະບານ ແລະປະຊາຊົນລາວ ໃນຫຼາຍຂະແໜງການເຊິ່ງລວມທັງ ວຽກງານດ້ານສາທາລະນະສຸກ.
ທ່ານ ປອ ປີເຕີ ເຮມອນ ເອກອັກຄະລັດຖະທູດສະຫະລັດ ປະຈຳ ສປປ ລາວ ໄດ້ມອບອຸປະ ກອນການແພດ ເພີ່ມອີກຈໍານວນນຶ່ງ ຈາກ ສະຫະລັເພື່ອຊ່ວຍເຫຼືອ ສປປ ລາວ ຕໍ່ສູ້ກັບພະຍາດລະບາດໂຄວິດ-19 ທ່ານທູດ ເຮມອນ ໄດ້ມອບອຸປະກອນຈຳນວນດັ່ງກ່າວໃຫ້ແກ່ທ່ານ ດຣ ພູທອນ ເມືອງປາກ ຮອງລັດຖະມົນຕີກະຊວງສາທາລະນະສຸກ ໃນພິທີມອບຮັບເຊິ່ງໄດ້ຈັດຂຶ້ນທີ່ນະຄອນຫຼວງວຽງຈັນ ເມື່ອວັນທີ 26 ພຶດສະພາ ອຸປະກອນການແພດ ທີ່ໄດ້ມອບຮັບ ໃນຄັ້ງນີ້ລວມມີ ນໍ້າຢາລ້ຽງເຊື້ອໄວຣັສ ສຳລັບເກັບຕົວຢ່າງ ສົ່ງຫ້ອງວິເຄາະ ຫຼື viral transport mediums (VTMs) ຈຳນວນໜື່ງເຊິ່ງສະໜອງໃຫ້ໂດຍອົງການ Spirit of America ເຊິ່ງເປັນອົງການການກຸສົນອາເມຣິກາ ເຄື່ອງກັ່ນຕອງອາກາດພິເສດສຳລັບຫ້ອງທົດລອງຫຼື specialized laboratory air filters ແລະ ເຄື່ອງອົບຂ້າເຊື້ອ ຈຳນວນໜື່ງເຊິ່ງສະໜອງໃຫ້ໂດຍ ລັດຖະບານສະຫະລັດ ໂດຍຜ່ານອົງການຫຼຸດຜ່ອນໄພຂົ່ມຄູ່ທາງດ້ານໄພພິບັດຫຼື Defense Threat Reduction Agency (DTRA) ແລະອຸປະກອນທົດລອງສຳລັບກວດຫາຜູ້ຕິດເຊື້ອເຊິ່ງລວມມີ ເຄື່ອງ RT-PCR ເຊິ່ງສະໜອງໂດຍ International Atomic Energy Agency (IAEA) ທີ່ໄດ້ຮັບທຶນຈາກສະຫະລັດອາເມຣິກາ ທ່ານທູດເຮມອນ ກ່າວວ່າ “ຂ້າພະເຈົ້າພູມໃຈຫຼາຍທີ່ໄດ້ເປັນຜູ້ຕາງໜ້າໃຫ້ແກ່ ສະຫະລັດອາເມຣິກາ ໃນຂະນະທີ່ພວກເຮົາເຮັດວຽກຄຽງບ່າຄຽງໄຫຼ່ເພື່ອຕໍ່ສູ້ກັບ ພະຍາດ COVID-19 ພິທີມອບຮັບໃນມື້ນີ້ແມ່ນເປັນການຊ່ວຍຄັ້ງຫຼ້າສຸດຈາກ ສະຫະລັດອາເມຣິກາ ໃນຂະນະທີ່ ສປປ ລາວ ສືບຕໍ່ຮັບມື ກັບພະຍາດໂຄວິດ-19ນີ້ ໃນເດືອນກຸມພາທີ່ຜ່ານມາ ພວກເຮົາເປັນປະເທດທຳອິດ ທີ່ໄດ້ໃຫ້ການຊ່ວຍເຫຼືອ ແລະພວກເຮົາຈະດຳເນີນ ຕໍ່ໄປເລື້ອຍໆ ພວກເຮົາກຳລັງຕອບສະໜອງຕາມຄວາມຮຽກຮ້ອງຂອງລັດຖະບານລາວ ໃນການຮ່ວມກັນຮັບມືກັບພະ ຍາດທີ່ຮ້າຍແຮງດັ່ງກ່າວ ” ອຸປະກອນເຫຼົ່ານີ້ ຈະນຳເຂົ້າໄປຮັບໃຊ້ ໃນຫ້ອງທົດລອງ ຂອງລັດຖະບານ ສປປ ລາວ ເພື່ອຂະຫຍາຍການກວດຫາຜູ້ຕິດເຊື້ອໃຫ້ຫຼາຍຂຶ້ນ ໃນຂະນະທີ່ພວກເຂົາເຈົ້າ ກໍາລັງສືບແລະ ຕິດຕາມຫາຜູ້ທີ່ໄດ້ພົບປະກັບຜູ້ຕິດເຊື້ອທີ່ຜ່ານມາ ນໍ້າຢາລ້ຽງເຊື້ອໄວຣັສສຳລັບເກັບຕົວຢ່າງ ສົ່ງຫ້ອງວິເຄາະໄດ້ຮັບການຊ່ວຍເຫຼືອໂດຍ ອົງການ Spirit of America ເຊິ່ງເປັນອົງການທາງການກຸສົນເອກະຊົນຂອງອາເມຣິກາ ທີ່ໃຫ້ການຊ່ວຍເຫຼືອບັນດາຄູ່ຮ່ວມງານສາກົນໃນຊ່ວງວິກິດ ເຄື່ອງກັ່ນຕອງອາກາດແບບພິເສດສຳລັບຫ້ອງທົດລອງຫຼື specialized laboratory air filters ແລະເຄື່ອງອົບຂ້າເຊື້ອຈຳນວນໜື່ງເຊິ່ງສະໜອງໃຫ້ໂດຍລັດຖະບານສະຫະລັດ ຜ່ານອົງການຫຼຸດຜ່ອນໄພຂົ່ມຄູ່ທາງດ້ານໄພພິບັດຫຼື DTRA ທີ່ໄດ້ໃຫ້ການຊ່ວຍເຫຼືອ ສປປ ລາວ ມາເປັນເວລາຫຼາຍປີໃນການຝືກອົບຮົມເພື່ອກະກຽມແລະຮັບມືກັບພະຍາດລະບາດຕ່າງໆໃນ ສປປ ລາວ ອຸປະກອນທົດລອງສຳລັບກວດຫາຜູ້ຕິດເຊື້ອ ເຊິ່ງລວມມີ ເຄື່ອງ RT-PCR ເຊິ່ງສະໜອງໂດຍ International Atomic Energy Agency (IAEA) ທີ່ໄດ້ຮັບທຶນຈາກສະຫະລັດອາເມຣິກາ ການຊ່ວຍເຫຼືອທາງດ້ານສາທາລະນະສຸກໃນຄັ້ງນີ້ແມ່ນການຊ່ວຍເຫຼືອຄັ້ງຫຼ້າສຸດໃນການຮ່ວມມື ສືບເນື່ອງລະຫວ່າງສະຫະລັດ ແລະ ສປປ ລາວ ທີ່ໄດ້ໃຫ້ ການສະໜັບສະໜຸນການຝືກອົບຮົມ ໃຫ້ແກ່ບັນດາເຈົ້າໜ້າທີ່ສາທາລະນະສຸກ ຂັ້ນສູງກາງ ແລະທ້ອງຖິ່ນນັບຕັ້ງແຕ່ປີ 2006 ເປັນຕົ້ນມາ ໃນການຮັບມືກັບພະຍາດ COVID-19 ໃນເບື້ອງຕົ້ນ ອົງການພັດທະນາສາກົນປະເທດສະ ຫະລັດອາເມຣິກາຫຼື USAID ໄດ້ມອບອຸປະກອນປ້ອງກັນຕົນເອງໃຫ້ແກ່ເຈົ້າໜ້າທີ່ສາທາລະນະ ສຸກ ແລະອົງການ USCDC ໄດ້ຈັດຝຶກອົບຮົມເພື່ອຮັບມືກັບພະ ຍາດ COVID-19 ໃນເດືອນກຸມພາ ທີ່ຜ່ານມາ ຕໍ່ມາອົງການ USAID ກໍໄດ້ໃຫ້ທຶນຊ່ວຍເຫຼືອລ້າເພີ່ມເກືອບ 2 ລ້ານໂດລາ ໃຫ້ແກ່ອົງການອະນາໄມໂລກ ອົງການ ຢູນີເຊັບ ແລະ ອົງການຊ່ວຍເຫຼືອເດັກ ເພື່ອນຳໄປໃຊ້ເຂົ້າໃນການຮັບມືກັບການລະບາດຂອງພະຍາດ COVID-19 ແລະ ອາທິດທີ່ຜ່ານມາກໍໄດ້ປະ ກາດເພີ່ມທຶນຊ່ວຍເຫຼືອ ຈໍານວນ 3 ລ້ານ 1 ແສນ 7 ໝື່ນໂດລາ ສໍາລັບເງິນທຶນສະໜັບສະໜູນຮ່ວງໃໝ່ ໂດຍຜ່ານສູນກາງຄວບຄຸມແລະປ້ອງກັນພະຍາດຂອງສະຫະລັດ ຫຼື USCDC ໃນທົ່ວ ສປປ ລາວ ສະຫະລັດອາເມຣິກາໄດ້ເຮັດວຽກຢ່າງໃກ້ຊິດກັບລັດຖະບານແລະປະຊາຊົນ ລາວ ໃນຫຼາຍຂະແໜງການເຊິ່ງລວມທັງວຽກງານສາທາລະນະສຸກ ໃນນັ້ນລວມມີ ການປັບປຸງວຽກງານຂະແໜງໂພຊະນາການ ແມ່ ແລະເດັກ ແລະ ການປ້ອງກັນການລະບາດຂອງພະຍາດລະບາດຕ່າງໆ